Τζον Ρόμερ

Ο Τζον Λιούις Ρόμερ  (30 Σεπτεμβρίου 1941, Σάρρεϋ, Ηνωμένο Βασίλειο) είναι Βρετανός αιγυπτιολόγος, ιστορικός, αρχαιολόγος και παρουσιαστής ή δημιουργός πολλών αρχαιολογικών ντοκιμαντέρ για την τηλεόραση.

Βιογραφία
Ο Ρόμερ έλαβε τη μόρφωσή του στο οικοτροφείο Ottershaw School, κοντά στο Woking, Σάρρεϋ, και κατέληξε στην αρχαιολογία μέσω των σπουδών στο σχέδιο και τη ζωγραφική στο Βασιλικό Κολέγιο Τεχνών του Λονδίνου. Κατόπιν εργάστηκε ως καλλιτέχνης στην Περσέπολη και το Κάιρο, σχεδιάζοντας και μελετώντας αρχαίες επιγραφές. Ο Ρόμερ ζει στην Τοσκάνη της Ιταλία.

Αρχαιολογικό έργο
Άρχισε το έργο του στην αρχαιολογία όταν πήρε μέρος στην Επιγραφική Μελέτη του Πανεπιστημίου του Σικάγο στους ναούς και τους τάφους στην αρχαία αιγυπτιακή τοποθεσία των Θηβών (το σύγχρονο Λούξορ). Από το 1977 ως το 1979 άρχισε και οργάνωσε μεγάλη αποστολή στην Κοιλάδα των Βασιλέων, που ήταν η πρώτη στο εκεί μετά την ανακάλυψη του τάφου του Τουταγχαμών το 1922. Το 1979 ηγήθηκε της αποστολής του Μουσείου του Μπρούκλιν για την ανασκαφή του τάφου του Ραμψή ΙΑ'.  

Το 1979 ο Ρομερ και η σύζυγός του (η Ελίζαμπεθ Ρόμερ, επίσης αρχαιολόγος και σχεδιάστρια), ίδρυσαν στο Μπέρκλει της Καλιφόρνιας το Ίδρυμα των Θηβών, οργανισμός αφιερωμένος στην συντήρηση και καταγραφή των Βασιλικών Τάφων στις Θήβες.

Τηλεοπτικές εκπομπές & ντοκιμαντέρ
Ο Ρόμερ είναι πιθανόν   — μαζί με τον Μίκαελ Γουντ — ο πιο γνωστός παρουσιαστής τηλεοπτικών εκπομπών για την ιστορία. Η παρουσίασή του χαρακτηρίζεται από διακριτικό χιούμορ, έντονες χειρονομίες, εξειδίκευση, και σεβασμό για τους αρχαίους λαούς.
Είναι επίσης ο παρουσιαστής ή/και ο δημιουργός πολλών αρχαιολογικών ντοκιμαντέρ για την τηλεόραση, μερικά από τα οποία είναι: 
 Η Αίγυπτος του Ρόμερ, 
 Αρχαίες Ζωές, 
 Διαθήκη, 
 Τα Επτά Θαύματα του Κόσμου, 
 Βυζάντιο: Η Χαμένη Αυτοκρατορία, 
 Μεγάλες Ανασκαφές: Η Ιστορία της Αρχαιολογίας, 
 Οι χαμένες Πόλεις της Αιγύπτου.

Εργογραφία
Τα βιβλία του Ρόμερ (κάποια μαζί με την γυναίκα του) περιλαμβάνουν, Η Κοιλάδα των Βασιλέων, Αρχαίες Ζωές, Διαθήκη και Τα Επτά Θαύματα του Κόσμου, πολλά από τα οποία έχουν μεταφερθεί στην τηλεόραση. Το πιο πρόσφατο έργο του Ιστορία της Αρχαίας Αιγύπτου: Από τους πρώτους αγρότες στην Μεγάλη Πυραμίδα, εκδόθηκε το 2012.

Βιβλία
Romer, John (1977), Damage in the Royal Tombs in the Valley of the King (unpublished)
Romer, John (1981), Valley of the Kings; New York, NY: Henry Holt and Company 1981; ISBN 0-8050-0993-0.
Romer, John (1984), Ancient Lives: Daily Life in Egypt of the Pharaohs (Reprinted, 1990, as Ancient Lives, The Story of the Pharaoh's Tombmakers); London: Phoenix Press, ISBN 1-84212-044-1.
Romer, John (1988), Testament: the Bible and History; London: Michael O'Mara Books; ISBN 1-85479-005-6 (Based on the Channel Four television series Testament).
Romer, John (1993), The Rape of Tutankhamun; London: Michael O'Mara Books, 1993; ISBN 1-85479-169-9.
Romer, John (1993), Romer’s Egypt; London: Michael O'Mara Books, 1993; ISBN 0-7181-2136-8. 
Romer, John and Elizabeth Romer (2000), Great Excavations: John Romer’s History of Archaeology;  London: Cassell; ISBN 0-304-35563-1.
Romer, John (2007), The Great Pyramid: Ancient Egypt Revisited
Romer, John (2012). A History of Ancient Egypt: From the First Farmers to the Great Pyramid. Allen Lane. ISBN 978-1-84614-377-9

Ντοκιμαντέρ
Romer's Egypt (1982), BBC TV; 3 επεισόδια; 120 λεπτά
Ancient Lives (1984), Central Television (ITV); 4 επεισόδια; 205 λεπτά. 
Testament (1988), Antelope/Channel Four; 7 επεισόδια; 363 λεπτά 
The Rape of Tutankhamun (1988); Channel 4/PBS/Voyager Films; 1 επεισόδιο; 65 λεπτά
The Seven Wonders of the World (1994); ABTV/Discovery Channel; 4 επεισόδια; 202 λεπτά.
Byzantium: The Lost Empire (1997); ABTV/Ibis Films/The Learning Channel; 4 επεισόδια; 209 λεπτά.
Great Excavations: John Romer's History of Archaeology (also released as Lost Worlds: The Story of Archaeology) (2000); ABTV/Channel Four/Southern Star;  6 επεισόδια; 300 λεπτά.

Παραπομπές

Εξωτερικοί σύνδεσμοι 
John Romer: resource page, publications, etc
John Romer in Imdb
Ottershaw School Old Boys' Society

Άγγλοι αιγυπτιολόγοι